laion/Wikipedia-Exotic huggingface dataset:
ব্রায়ান ডেভিস

ব্রায়ান অ্যালান ডেভিস (ইংরেজি: Bryan Davis; জন্ম: ২ মে, ১৯৪০) পোর্ট অব স্পেনের বেলমন্ট এলাকায় জন্মগ্রহণকারী ত্রিনিদাদীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়ে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও ইংরেজ কাউন্টি ক্রিকেটে গ্ল্যামারগন দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিং করতেন ব্রায়ান ডেভিস। ১৯৫৯-৬০ মৌসুম থেকে ১৯৭০-৭১ মৌসুম পর্যন্ত ব্রায়ান ডেভিসের প্রথম-শ্রেণীর খেলোয়াড়ী জীবন চলমান ছিল। উদ্বোধনী ব্যাটসম্যান হিসেবে অসাধারণ যোগ্যতার পরিচয় দিয়েছিলেন ব্রায়ান ডেভিস। নর্থের সদস্যরূপে সাউথ ত্রিনিদাদের বিপক্ষে শুরু থেকে শেষ পর্যন্ত ব্যাটিং করে ১৮৮ রানের অপরাজিত ইনিংস খেলার স্বীকৃতিস্বরূপ এ সফরে অংশ নেয়ার জন্যে আমন্ত্রণ জানানো হয়েছিল। লেগ স্পিন বোলার হিসেবেও নিজেকে মেলে ধরতে সচেষ্ট হয়েছিলেন। গ্ল্যামারগনের পক্ষে ১৯৬৯ ও ১৯৭০ - এ দুই মৌসুম খেলেন। উভয় মৌসুমেই সহস্র রানের মাইলফলক স্পর্শ করেছিলেন তিনি। সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন ব্রায়ান ডেভিস। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ২৬ মার্চ, ১৯৬৫ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৪ মে, ১৯৬৫ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি। ১৯৬৫ সালে সফরকারী অস্ট্রেলিয়া দলের বিপক্ষে খেলার জন্যে মনোনীত হন। তিন টেস্টে ব্যাটিং উদ্বোধনে নেমেছিলেন। নিজস্ব প্রথম টেস্টেই তিনি তার সবচেয়ে সেরা খেলা উপহার দিতে সক্ষম হন। পোর্ট অব স্পেনে নিজ মাঠের দর্শকের সামনে ৫৪ ও ৫৮ রান তুলেন। এ পর্যায়ে কনরাড হান্টের সাথে ১১৬ ও ৯১ রান সংগ্রহ করেছিলেন। এর পাশাপাশি ব্রিজটাউন টেস্টে ৬৮ রান করেন। তাসত্ত্বেও তাকে আর খেলানো হয়নি। ১৯৬৬-৬৭ মৌসুমে ভারত গমন করেন। তবে, কোন টেস্টেই তাকে খেলার সুযোগ দেয়া হয়নি। List of West Indies Test Cricketers "West Indies – Test Batting Averages"। ESPNCricinfo। সংগ্রহের তারিখ ৩ জুলাই ২০২০।  স্যামি গুইলেন উইলি রড্রিগুয়েজ ওয়েস্ট ইন্ডিয়ান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে ব্রায়ান ডেভিস (ইংরেজি) ক্রিকেটআর্কাইভে ব্রায়ান ডেভিস (সদস্যতা প্রয়োজনীয়) (ইংরেজি)
শশী থারুর

শশী থারুর (জন্ম ৯ মার্চ ১৯৫৬) একজন ভারতীয় রাজনীতিবীদ এবং আন্তর্জাতিক কূটনীতিক। যিনি.২০০৯ সাল থেকে ভারতের কেরল রাজ্যের লোকসভা সংসদ সদস্য। শশী থারুর ভারত এবং বিশ্বের অন্যান্য দেশের বিভিন্ন প্রকাশনা সংস্থা যেমন নিউইয়র্ক টাইমস, ওয়াশিংটন পোস্ট, গার্ডিয়ান প্রভৃতিতে কলামিস্ট এবং লেখক হিসাবে কাজ করেন। এছাড়া তিনি নিউজউইক ইন্টারন্যাশনালে কনট্রিবিউটিং এডিটর এবং কলামিস্ট হিসাবে কাজ করে থাকেন। ২০০৬ সালে জাতিসংঘের মহাসচিব পদের জন্য থারুরের নাম প্রস্তাব করে ভারত। তবে মহাসচিব নির্বাচিত হন বান কি মুন এবং শশী থারুর দ্বিতীয় হন সে নির্বাচনে। "Detailed Profile: Dr. Shashi Tharoor"। ৪ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৯।  "Appointment of Shashi Tharoor as Under Secretary General for Communications and Public Information confirmed by Secretary General"। জাতিসংঘ। সংগ্রহের তারিখ ১৯ নভেম্বর ২০১৮।  https://www.bbc.com/bengali/news/story/2006/10/printable/061003_mrkunnewsg.shtml
কপিল সিব্বল

কপিল সিব্বল (জন্ম ৮ আগস্ট ১৯৪৮) ভারতীয় জাতীয় কংগ্রেস দলের অন্তর্গত একজন ভারতীয় রাজনীতিবিদ। একজন আইনজীবী, তিনি কংগ্রেস-নেতৃত্বাধীন ইউপিএ সরকারের বিভিন্ন মন্ত্রণালয়ের শীর্ষস্থানীয় মন্ত্রণালয় বিজ্ঞান ও প্রযুক্তি মন্ত্রণালয়, তারপর মানব সম্পদ উন্নয়ন মন্ত্ৰালয়, যোগাযোগ ও আইটি এবং আইন ও বিচার মন্ত্রণালয়ে দায়িত্ব পালন করেছেন । ১৯৮৮ সালের জুলাই মাসে সিব্বল বিহার রাজ্যে থেকে প্রথম ভারতীয় সংসদের রাজ্যসভার উচ্চ কক্ষে মনোনীত হন। http://www.thehindu.com/news/national/kapil-sibal-wins-rajya-sabha-polls-from-uttar-pradesh/article8718509.ece
বরখা সিং

বরখা সিং (জন্ম: ৩ আগস্ট ১৯৯২) একজন ভারতীয় অভিনেত্রী এবং মডেল। তিনি ১৪ বছর বয়সে শিশুশিল্পী হিসেবে তার কর্মজীবন শুরু করেছিলেন এবং তখন থেকে অ্যামাজন, ক্যাডবারি, কোকা-কোলা এবং ক্লিনিক প্লাসের মতো বড় ব্র্যান্ডের সাথে যুক্ত ছিলেন। তিনি একাধিক জাতীয় এবং আন্তর্জাতিক টেলিভিশন বিজ্ঞাপনে কাজ করেছিলেন। এছাড়াও তিনি মুঝসে দোস্তি করোগে!, পরিণীতা, আপনা আসমান ও সময়: হোয়েন টাইম স্ট্রাইকস-এর মতো চলচ্চিত্রগুলিতে তার বিশেষ উপস্থিতির জন্য পরিচিত। রাজস্থানের বিকানেরে জন্মগ্রহণ করা এই অভিনেত্রীর শিক্ষাগ্রহণের প্রতি ছিল খুব ঝোঁক। তিনি মুম্বাইয়ের সেন্ট জেভিয়ার্স কলেজ থেকে গণমাধ্যমে সম্মান সহ স্নাতক সম্পন্ন করেছিলেন। তিনি ক্যালিফোর্নিয়া বিশ্ববিদ্যালয়, বার্কলি-তে বিপণন ও ব্যবসায়ের ক্লাসে অংশ নিয়েছিলেন। তিনি সমাজবিজ্ঞানে স্নাতকোত্তর ডিগ্রি অর্জন করেছেন। বরখা সিং এমটিভি ভারতে সম্প্রচারিত অনুষ্ঠান গার্লস অন টপ-এ জিয়া সেনের ভূমিকায় অভিনয় করার জন্য সুপরিচিত। এছাড়াও তিনি এমটিভি ফানাহ-তে বেদিকা চরিত্রে বিশেষ ভূমিকায় অভিনয় করেছিলেন। বরখা ইয়ে হ্যায় আশিকী এবং লাভ বাই চান্স' ধারাবাহিকে তার ভূমিকার পাশাপাশি অ্যান্ডটিভির সোপ অপেরা ভাগ্যলক্ষ্মী-তে সুরভী বরুণ শুক্লা চরিত্রে অভিনয়ের জন্য পরিচিত। তিনি এমটিভি ভারতের মাধ্যমে ভিজে সিং নামেও পরিচিত। বরখা সিং ফিল্টারকপিতে বিভিন্ন সময় অভিনয় করেছিলেন। তিনি ওয়ার্ক লাইফ ব্যালেন্স সহ ডাইস মিডিয়ার বিভিন্ন অনুষ্ঠানেও কাজ করেছিলেন। "Barkha Singh: Acting has always been my first love"। timesofindia.indiatimes.com। সংগ্রহের তারিখ ১ জুলাই ২০১৬।  "Meet the 'over qualified' actress Barkha Singh"। Tellychakkar.com (ইংরেজি ভাষায়)। সংগ্রহের তারিখ ২০২০-০৭-০৪।  "MTV Splitsvilla 9 is back with a bang!"। indiatoday.intoday.in। সংগ্রহের তারিখ ১ জুলাই ২০১৬।  "Barkha Singh replaces Fenil Umrigar in MTV's Girls on Top"। Tellychakkar.com (ইংরেজি ভাষায়)। সংগ্রহের তারিখ ২০২০-০৭-০৪।  World, Republic। "Barkha Singh: Here's everything you need to know about the actor"। Republic World। সংগ্রহের তারিখ ৪ মার্চ ২০২০।  Suthar, Author: Manisha (১৬ সেপ্টেম্বর ২০১৯)। "Ayush Mehra and Barkha Singh in Dice Media's Work Life Balance"। IWMBuzz (ইংরেজি ভাষায়)। সংগ্রহের তারিখ ৪ মার্চ ২০২০।  "Saloni, Ayesha, Barkha nostalgic about their journey on MTV Girls On Top"। The Times of India। ৪ অক্টোবর ২০১৬।  ইন্টারনেট মুভি ডেটাবেজে বরখা সিং (ইংরেজি) ইন্সটাগ্রামে বরখা সিং
সুলাইমান আবদুল আজিজ আল রাজেহী

শেখ সুলাইমান বিন আব্দুলাজিজ আল রাজেহী ( আরবী : سليمان بن عبد العزيز الراجحي, জন্ম ১৯২৮) একজন সৌদি আরব শিল্পোদ্যাক্ত ও বিলিয়নিয়ার। ২০১১ সালের হিসাবে, তার সম্পদ ফোর্বস ম্যাগাজিন অনুমান করা হয়েছিল $ ৫.৯ বিলিয়ন,। তাকে বিশ্বের ১৬৯ তম ধনী ব্যক্তি হিসাবে বলা হয়েছে। তিনি তার অর্ধেক সম্পাদক দানে উত্সর্গ, ইসলামী ব্যাংক শুরু, দাতব্য কাজের সমর্থন এবং কার্যকর জাতীয় প্রকল্পগুলি বাস্তবায়নের জন্য ২০১২ সালের কিং ফয়সাল আন্তর্জাতিক পুরস্কার পেয়েছিলেন। সুলায়মান আল রাজি সৌদি আরব আল বুকায়রিয়াহ এর মধ্যে অবস্থিত আল কাসিম প্রদেশে জন্মগ্রহণ করেন। এবং নাজদ প্রান্তরে বেড়ে ওঠেন যেখানে তিনি এবং তার ভাই সালেহ মরুভূমি জুড়ে উটের কাফেলা নিয়ে মক্কা এবং মদিনার শহরগুলিতে যাত্রীদের জন্য অর্থ ব্যয় করে তাদের ব্যবসা শুরু করেছিলেন। সুলায়মান আব্দুলাজিজ আল রাজি তার পরিবারের আল রাজী ব্যাংকে বৃহত্তম ব্যক্তিগত অংশীদারত্ব রয়েছে, যা নিয়মিতভাবে সৌদি আরবের সমস্ত ব্যাংকিং গ্রুপের মধ্যে সর্বাধিক লাভজনক কার্যক্রমের কথা জানিয়েছে। তিনি ব্যাংকের একজন সহ-প্রতিষ্ঠাতা, বড় ভাই সালেহকে নিয়ে তিনি বর্তমানে তাডাওলের সবচেয়ে সম্মানিত প্রতিষ্ঠান হিসাবে জাতীয়ভাবে স্বীকৃত চেয়ারম্যান। আল রাজি ভাইদের ব্যবসায়ের প্রবৃদ্ধি এবং প্রসারণ সৌদি আরবে প্রবাসী শ্রমিকদের বন্যার ফলে ১৯৭০-এর দশকে তেল বাড়ছে। আল রাজীরা তাদের উপার্জন বাড়িতে ইন্দোনেশিয়া এবং পাকিস্তানের মতো জায়গায় পাঠাতে সহায়তা করেছিল। ১৯৮৩ সালে, ভাইরা সৌদি আরবের প্রথম ইসলামী ব্যাংক খোলার অনুমতি পেয়েছিল, এটি সুদের উপর নিষেধাজ্ঞার মতো ধর্মীয় আচারগুলি পালন করবে। সুলাইমান ও তার ভাইয়েরা জিপসাম, কৃষি, ইস্পাত এবং অন্যান্য শিল্প খাতে পারিবারিক বিনিয়োগকে বৈচিত্র্যযুক্ত করার পরেও আল রাজি পরিবার আল রাজি ব্যাংকের সর্বাধিক অংশীদার হিসাবে রয়েছে। তাঁর উচ্চশিক্ষা ডিগ্রি ছিল প্রাথমিক ডিগ্রি। তিনি সৌদি আরবে থাকেন এবং তার কমপক্ষে ২৩ জন সন্তান রয়েছে। আল রাজি পরিবারকে সৌদি আরবের বেশিরভাগ লোকেরা দেশের ধনী নন-রোয়ালি এবং বিশ্বের শীর্ষস্থানীয় দানবিকদের মধ্যে বিবেচনা করে। তিনি তার নিজ শহরে সুলায়মান আল রাজি বিশ্ববিদ্যালয় প্রতিষ্ঠা করেছিলেন, একটি অলাভজনক বিশ্ববিদ্যালয়। বিশ্ববিদ্যালয়ের প্রধান ফোকাস স্বাস্থ্য এবং ইসলামী ব্যাংকিংয়ের উপর, তবে অন্যান্য অনুষদও রয়েছে। ২০১১ সালের মে মাসে, তিনি ঘোষণা করেছিলেন যে তিনি তার $ 7.7 বিলিয়ন ভাগ্য চ্যারিটির জন্য অনুদান দিচ্ছেন। সালেহ আব্দুলাজিজ আল রাজি "اﻟﻤﺆﺳﺲ ﺳﻠﻴﻤﺎﻥ اﻟﺮاﺟﺤﻲ – شركة أوقاف سليمان الراجحي القابضة"। www.asrhc.com (আরবি ভাষায়)। সংগ্রহের তারিখ ৩০ জুন ২০১৭।  "http://www.arabnews.com/economy/sulaiman-al-rajhi's-life-rags-riches-story"।  |title= এ বহিঃসংযোগ দেয়া (সাহায্য); |ইউআরএল= অনুপস্থিত বা খালি (সাহায্য) "King Faisal International Prize"। ২০১৩-০৮-১১ তারিখে মূল থেকে আর্কাইভ করা।  "Sulaiman Bin Abdul Al Rajhi"। Forbes। ২০০৪। ২০১১-০৫-২২ তারিখে মূল থেকে আর্কাইভ করা। সংগ্রহের তারিখ ২০১১-০৫-১৬।  Gatenby, Victoria (২০১১-০৫-১৬)। "Saudi donates billions to charity"। Al Jazeera English। সংগ্রহের তারিখ ২০১১-০৫-১৬।  সুলায়মান আবদুল আজিজ আল রাজি প্রোফাইল: সুলাইমান আবদুল আজিজ আল রাজি ওয়েব্যাক মেশিনে আর্কাইভকৃত ৯ জানুয়ারি ২০২০ তারিখে সালেহ আবদুল আজিজ আল রাজি সুলাইমান আল রাজি বিশ্ববিদ্যালয় ।
চৈতালি

চৈতালি রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি আশ্বিন, ১৩০৩ (১৮৯৬ খ্রীস্টাব্দ) বঙ্গাব্দে প্রকাশিত হয়। এতে সর্বমোট ৭৮টি কবিতা রয়েছে। এটি রবীন্দ্রনাথের কাব্য রচনার "চিত্রা-চৈতালি পর্ব"-এর অন্তর্গত একটি উল্লেখযোগ্য সৃষ্টি। রবীন্দ্রনাথ গীতাঞ্জলির ইংরেজি অনুবাদ সং অফারিংসে "চৈতালি" থেকে ১টি কবিতা অন্তর্ভুক্ত করেছেন। রবীন্দ্রনাথ এই কাব্যগ্রন্থের সূচনাতে বলেছেন, "..... চৈতালিতে অনেক কবিতা দেখতে পাই যাতে গানের বেদনা আছে, কিন্তু গানের রূপ নেই। কেননা তখন যে-আঙ্গিকে আমার লেখনীকে পেয়ে বসেছিল তাতে গানের রস যদি বা নামে, সুুর জায়গা পায় না।" "চৈতালি" কাব্যগ্রন্থের অন্তর্গত কবিতাগুলো হল– ১. গীতহীন ২. স্বপ্ন ৩. আশার সীমা ৪. দেবতার বিদায় ৫. পুণ্যের হিসাব ৬. বৈরাগ্য ৭. মধ্যাহ্ন ৮.পল্লীগ্রামে ৯. সামান্য লোক ১০. প্রভাত ১১. দুর্লভ জন্ম ১২. খেয়া ১৩. কর্ম ১৪. বনে ও রাজ্যে ১৫. সভ্যতার প্রতি ১৬. বন ১৭. তপোবন ১৮. প্রাচীন ভারত ১৯. ঋতুসংহার ২০. মেঘদূত ২১.দিদি ২২. পরিচয় ২৩. অনন্ত পথে ২৪. ক্ষণমিলন ২৫. প্রেম ২৬. পুঁটু ২৭. হৃদয়ধর্ম ২৮. মিলনদৃশ্য ২৯. দুই বন্ধু ৩০. সঙ্গী ৩১. সতী ৩২. স্নেহদৃশ্য ৩৩. করুণা ৩৪. পদ্মা ৩৫. স্নেহগ্রাস ৩৬. বঙ্গমাতা ৩৭. দুই উপমা ৩৮. অভিমান ৩৯. পরবেশ ৪০. সমাপ্তি ৪১. ধরাতল ৪২.তত্ত্ব ও সৌন্দর্য ৪৩. তত্ত্বজ্ঞানহীন ৪৪. মানসী ৪৫. নারী ৪৬. প্রিয়া ৪৭. ধ্যান ৪৮. মৌন ৪৯. অসময় ৫০. গান ৫১. শেষকথা ৫২. বর্ষশেষ ৫৩. অভয় ৫৪. অনাবৃষ্টি ৫৫. অজ্ঞাত বিশ্ব ৫৬. ভয়ের দুরাশা ৫৭. ভক্তের প্রতি ৫৮. নদীযাত্রা ৫৯. মৃত্যমাধুরী ৬০. স্মৃতি ৬১. বিলয় ৬২. প্রথম চুম্বন ৬৩. শেষ চুম্বন ৬৪. যাত্রী ৬৫. তৃণ ৬৬. ঐশ্বর্য ৬৭. স্বার্থ ৬৮. প্রেয়সী ৬৯. শান্তিমন্ত্র ৭০. কালিদাসের প্রতি ৭১. কুমারসম্ভবগান ৭২. মানসলোক ৭৩. কাব্য ৭৪. প্রার্থনা ৭৫. ইচ্ছামতী ৭৬. শুশ্রূষা ৭৭. আশিস-গ্রহণ ৭৮. বিদায় বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: চৈতালি "কবিগুরুর সাহিত্যকর্ম"। risingbd.com। ২০১৪-০৮-০৯। সংগ্রহের তারিখ ২০২০-০৭-০৪।  বাংলা সাহিত্যের ইতিবৃত্ত, ড. দুুুলাল চক্রবর্তী, জুুুলাই - ২০০৭, বাণী বিতান। "কবিতা | রবীন্দ্র রচনাবলী"। rabindra-rachanabali.nltr.org। সংগ্রহের তারিখ ২০২০-০৭-০৪।  admin (২০২০-০৫-০৮)। "রবীন্দ্রনাথ ঠাকুর বিশ্বের একজন অন্যতম কবি ও সাহিত্যিক"। নিউজ সারাদিন (ইংরেজি ভাষায়)। ২০২০-০৭-০৪ তারিখে মূল থেকে আর্কাইভ করা। সংগ্রহের তারিখ ২০২০-০৭-০৪।  চৈতালি – রবীন্দ্র রচনাবলী "গীতাঞ্জলি - বাংলাপিডিয়া"। bn.banglapedia.org। সংগ্রহের তারিখ ২০২০-০৭-৩০।  "চৈতালি - সূচনা | রবীন্দ্র রচনাবলী"। rabindra-rachanabali.nltr.org। সংগ্রহের তারিখ ২০২০-০৭-০৪।  rabindra-rachanabali.nltr.org
ফিকায়ো টমোরি

অলুওয়াফিকায়োমি অলুওয়াডামিলোলা "ফিকায়ো" টমোরি (ইংরেজি: Fikayo Tomori; জন্ম: ১৯ ডিসেম্বর ১৯৯৭; ফিকায়ো টমোরি নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব এসি মিলান এবং ইংল্যান্ড জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন। ২০০৫–০৬ মৌসুমে, ইংরেজ ফুটবল ক্লাব চেলসির যুব পর্যায়ের হয়ে খেলার মাধ্যমে টমোরি ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই ফুটবল খেলায় বিকশিত হয়েছেন। ২০১৫–১৬ মৌসুমে, চেলসির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। চেলসির হয়ে মাত্র একটি ম্যাচ খেলার পরই পরবর্তী মৌসুমে তিনি ধারে ব্রাইটন অ্যান্ড হোভ আলবিয়নে যোগদান করেন। ব্রাইটন অ্যান্ড হোভ আলবিয়নে তিনি ১ মৌসুম অতিবাহিত করেছেন; যেখানে তিনি ৯টি ম্যাচ খেলেছেন। পরবর্তীতে তিনি হাল সিটি এবং ডার্বি কাউন্টির মতো ক্লাবের হয়ে ধারে খেলেছেন। ডার্বি কাউন্টির হয়ে ধারে এক মৌসুম খেলার পর ২০১৯–২০ মৌসুমে তিনি পুনরায় চেলসিতে যোগদান করেছেন। পরবর্তীকালে তিনি ১ মৌসুমের জন্য ধারে ইতালীয় ক্লাব এসি মিলানের হয়ে খেলেছেন। ২০২১–২২ মৌসুমে, তিনি প্রায় ২৮.৫ মিলিয়ন ইউরোর বিনিময়ে চেলসি হতে এসি মিলানে যোগদান করেছেন। দলগতভাবে, আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন; যেটি হচ্ছে ২০১৭ ফিফা অনূর্ধ্ব-২০ বিশ্বকাপ। "FIFA U-20 World Cup Korea Republic 2017: List of Players" (পিডিএফ)। FIFA। ২৫ মে ২০১৭। ২৫ ডিসেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ অক্টোবর ২০১৭।  "Fikayo Tomori"। 11v11। সংগ্রহের তারিখ ৮ অক্টোবর ২০১৭।  "Chelsea's Tomori joins AC Milan on loan"। BBC Sport। ২২ জানুয়ারি ২০২১। সংগ্রহের তারিখ ৪ জুন ২০২১।  "Official Statement: Fikayo Tomori"। AC Milan। সংগ্রহের তারিখ ২০২১-০৬-১৯।  সকারওয়েতে ফিকায়ো টমোরি (ইংরেজি) সকারবেসে ফিকায়ো টমোরি (ইংরেজি)
ডেকলান রাইস

ডেকলান রাইস (ইংরেজি: Declan Rice; জন্ম: ১৪ জানুয়ারি ১৯৯৯) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ওয়েস্ট হ্যাম ইউনাইটেড এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন। ২০০৬–০৭ মৌসুমে, ইংরেজ ফুটবল ক্লাব চেলসি অনূর্ধ্ব-২৩ এবং একাডেমির হয়ে খেলার মাধ্যমে রাইস ফুটবল জগতে প্রবেশ করেন; অতঃপর তিনি ওয়েস্ট হ্যাম ইউনাইটেড অনূর্ধ্ব-২৩ এবং একাডেমির হয়ে খেলার মাধ্যমে ফুটবল খেলায় বিকশিত হয়েছেন। ২০১৫–১৬ মৌসুমে, তিনি অনূর্ধ্ব-২৩ এবং একাডেমি পর্যায় হতে উত্তীর্ণ হয়ে ওয়েস্ট হ্যাম ইউনাইটেডের মূল দলে যোগদান করেছেন। "Updated squads for 2017/18 Premier League confirmed"। Premier League। ২ ফেব্রুয়ারি ২০১৮। সংগ্রহের তারিখ ১৮ ফেব্রুয়ারি ২০১৮।  "D. Rice: Summary"। Soccerway। Perform Group। সংগ্রহের তারিখ ১২ এপ্রিল ২০২০।  "Declan Rice: Overview"। Premier League। সংগ্রহের তারিখ ১২ এপ্রিল ২০২০।  "Declan Rice: Profile"। worldfootball.net। HEIM:SPIEL। সংগ্রহের তারিখ ১২ এপ্রিল ২০২০।  উইকিমিডিয়া কমন্সে ডেকলান রাইস সংক্রান্ত মিডিয়া রয়েছে। ওয়েস্ট হ্যাম ইউনাইটেডের প্রাতিষ্ঠানিক ওয়েবসাইটে ডেকলান রাইস (ইংরেজি) ফুটবল অ্যাসোসিয়েশনের প্রাতিষ্ঠানিক ওয়েবসাইটে ডেকলান রাইস (ইংরেজি) ডেকলান রাইস – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে ডেকলান রাইস (ইংরেজি) সকারবেসে ডেকলান রাইস (ইংরেজি)
ফ্রন্টিস

ফ্রন্টিস (Phrontis) (প্রাচীন গ্রিক : Φροντις) ছিলেন ফ্রিক্সাস ও ক্যালসিওপির চার (অথবা পাঁচ) পুত্রের একজন। তিনি কলচিসের রাজা ঈটিজ এর নাতিও ছিলেন। ফ্রন্টিস ও তার ভাইরা কলচিসে বড় হয়, এবং তাদের পিতা ফ্রিক্সাসের মৃত্যুর পর, তিনি আর তার ভাইরা অরকোমেনাসের রাজা অ্যাথামাসের হাতে তার পিতার প্রতি দুর্ব্যবহারের প্রতিশোধ নেবার উদ্দেশ্যে রওয়ানা হয়। কিন্তু যাত্রাপথে তারা কৃষ্ণ সাগরে যুদ্ধের দেবতা আরেসের দ্বীপে আটকে যায়। পরবর্তীতে জ্যাসন ও আর্গোনটরা তাদেরকে উদ্ধার করেন। ফ্রন্টিস ও তার ভাইরা ঈটিজের পৌত্র জানার পর জ্যাসন তাদেরকে তাদের সাথে কলচিসে ফিরে যেতে এবং স্বর্ণের পশম আনতে সাহায্য করতে রাজি করান। জ্যাসন তাদেরকে সেই অঞ্চলের নিরাপত্তা ও নকশার ব্যাপারে জিজ্ঞাসা করেন। কলসিচ থেকে স্বর্ণের পশম উদ্ধারের পর, ফ্রন্টিস ও তার ভাইরা আর্গোর যাত্রীদের সাথে গ্রিসে ফিরে আসে। তার ভাইরা ছিল সাইটিসোরাস, আরগুস ও মেলাস, এবগ্ন কিছু সূত্র অনুযায়ী তার আরেক ভাই ছিল প্রেসবন আরেকটি ঘটনা আরগোনটের ভ্রমণের অনেক বছর পর ঘটে যা ফ্রন্টিসের ভাই মেলাসের বাণিজ্যযাত্রার সাথে সম্পর্কিত। তাকে ককেশাসের সাইরাস নদীর তীরের নগর আয়োনেট্রিয়া এর অত্যাচারী রাজা টেলিক্রেটিস বন্দী করেন। মেলাসের সাথে ককেশাস হয়ে যাত্রা করা অনেক বণিককেই তিনি বন্দী করেছিলেন। তিনি মনে করতেন, গ্রিস ও আনাতোলিয়া থেকে আসা যত বেশি সম্ভব বণিককে বন্দি করতে হবে, তাতে গ্রিক ও আনাতোলিয়ার নগররাষ্ট্রগুলোর অর্থনীতি দুর্বল হয়ে যাবে, যার ফলে তার পক্ষে সেই সব নগররাষ্ট্র জয় করা সুবিধাজনক হবে। ভাইয়ের বন্দিত্বের খবর পেয়ে ফ্রন্টিস তার ভাইকে উদ্ধার করতে রওয়ানা হলেন। ফ্রন্টিস জিউসের কাছে সাহায্যের জন্য প্রার্থনা করেছিলেন এবং জিউস ফ্রন্টিসকে টেম্পেস্ট্রিস নামক একটি ঘোড়া দান করেন, যার ইগলের মত ডানা রয়েছে (জিউসের পবিত্র প্রাণী)। এর ফলে ফ্রন্টিস ককেশাসের উঁচু পর্বতমালার উপর দিয়ে উড়ে গিয়ে নিরাপদে আয়োনেট্রিয়ায় পৌঁছতে সক্ষম হন। আয়োনেত্রিয়ায় পৌঁছানোর পরে, ফ্রন্টিস তার ভাই মেলাস এবং আরও অনেক গ্রীক এবং আনাতোলিয়ান ভ্রমণকারী ব্যবসায়ীকে কারাগারের বন্ধন থেকে মুক্তি দিয়েছিলেন। এরপরে তিনি আয়োনেট্রিয়ার বাসিন্দাকে বিদ্রোহ করতে এবং টেলিক্রেটসকে উৎখাত ও হত্যা করতে সহায়তা করেছিলেন, এভাবে আয়োনেট্রীয়দেরকে তাদের অত্যাচারী রাজার হাত থেকে মুক্তি দেওয়া হয়েছিল। লিস্ট্রা নামে এক আয়োনেট্রিয়ান নারী ফ্রন্টিস ও মেলাসের সাথে গ্রিসে ফেরার পথে যোগ দেন, পরবর্তীতে ফ্রন্টিস লিস্ট্রাকে বিয়ে করেছিলেন। মেলাসের বিবাহ হয় অ্যাথামাস ও থেমিস্টোর কন্যা ইউরিক্লেইয়া এর সাথে, তাদের হাইপেরেস নামে এক পুত্রসন্তানের জন্ম হয়। হাইপেরিস একটি ঝড়নার কাছে বাস করতেন, হাইপেরিসের নামের সাথে মিলিয়ে যার নাম দেয়া হয় হাইপেরিয়া। ফ্রন্টিস প্যানথুয়াসের স্ত্রী এবং ইউফরবাস ও হাইপেরেনরের মা ছিলেন। ফ্রন্টিস ছিলেন মেনেলাউসের নৌকার কাণ্ডারী। অ্যাডেল গেরাসের ট্রয়- এ অ্যালাস্টারের মা ছিলেন ফ্রন্টিস। Scholia on Pindar, Pythian Odes 4.221 Scholia on Pindar, Pythian Ode 4. 221c Argonauts
অ্যালেক্স অক্সলেড-চেম্বারলিন

অ্যালেক্সান্ডার মার্ক ডেভিড অক্সলেড-চেম্বারলিন (/ˌɒksleɪd ˈtʃeɪmbərlɪn/, ইংরেজি: Alex Oxlade-Chamberlain; জন্ম: ১৫ আগস্ট ১৯৯৩; অ্যালেক্স অক্সলেড-চেম্বারলিন নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব লিভারপুল এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে বাম এবং ডান পার্শ্বীয় মধ্যমাঠের খেলোয়াড় হিসেবে খেলে থাকেন। ২০০০–০১ মৌসুমে, ইংরেজ ফুটবল ক্লাব সাউদাম্পটনের যুব পর্যায়ের হয়ে খেলার মাধ্যমে অক্সলেড-চেম্বারলিন ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই ফুটবল খেলায় বিকশিত হয়েছেন। ২০০৯–১০ মৌসুমে, সাউদাম্পটনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। সাউদাম্পটনে তিনি ২ মৌসুম অতিবাহিত করেছেন; যেখানে তিনি ৩৬ ম্যাচে ৯টি গোল করেছেন। পরবর্তীতে তিনি আর্সেনালের হয়ে খেলেছেন। ২০১৭–১৮ মৌসুমে, তিনি ৩৮ মিলিয়ন ইউরোর বিনিময়ে আর্সেনাল হতে লিভারপুলে যোগদান করেছেন। দলগতভাবে, ঘরোয়া ফুটবলে, অক্সলেড-চেম্বারলিন এপর্যন্ত ১০টি শিরোপা জয়লাভ করেছেন, যার মধ্যে ৬টি আর্সেনালের হয়ে এবং ৪টি লিভারপুলের হয়ে জয়লাভ করেছেন। "Updated squads for 2017/18 Premier League confirmed"। Premier League। ২ ফেব্রুয়ারি ২০১৮। সংগ্রহের তারিখ ১১ ফেব্রুয়ারি ২০১৮।  "A. Oxlade-Chamberlain: Summary"। Soccerway। Perform Group। সংগ্রহের তারিখ ২২ জুন ২০২০।  "Alex Oxlade-Chamberlain: Overview"। Premier League। সংগ্রহের তারিখ ২২ জুন ২০২০।  উইকিমিডিয়া কমন্সে অ্যালেক্স অক্সলেড-চেম্বারলিন সংক্রান্ত মিডিয়া রয়েছে। লিভারপুলের প্রাতিষ্ঠানিক ওয়েবসাইটে অ্যালেক্স অক্সলেড-চেম্বারলিন (ইংরেজি) ফুটবল অ্যাসোসিয়েশনের প্রাতিষ্ঠানিক ওয়েবসাইটে অ্যালেক্স অক্সলেড-চেম্বারলিন (ইংরেজি) অ্যালেক্স অক্সলেড-চেম্বারলিন – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে অ্যালেক্স অক্সলেড-চেম্বারলিন (ইংরেজি) সকারবেসে অ্যালেক্স অক্সলেড-চেম্বারলিন (ইংরেজি)
জনি লি মিলার

জোনাথন "জনি" লি মিলার (ইংরেজি: Jonathan "Jonny" Lee Miller), যিনি জনি লি মিলার (জন্ম: ১৫ নভেম্বর, ১৯৭২) নামে সমধিক পরিচিত, একজন ইংরেজ অভিনেতা। দক্ষিণপশ্চিম লন্ডনের কিংসটন আপন এভন-এ জনি লি মিলারের জন্ম। তার মায়ের নাম অ্যান লি ও বাবা অ্যালান মিলার। মিলারের মা একটি নাটক প্রযোজনা প্রতিষ্ঠানে কাজ করতেন এবং লস্ট এন্ড ফাউন্ড-এর মতো বহু চলচ্চিত্রে তাকে অভিনয় করতে দেখা গেছে। এছাড়া বাবা অ্যালান মিলার প্রথমে একজন মঞ্চ অভিনেতা হিসেবে তার পেশাজীবন শুরু করলেও পরবর্তীকালে তিনি বিবিসি'র মঞ্চ ব্যবস্থাপকরূপে কাজ করেন। প্রথম দিকের জেমস বন্ডের ছবিগুলোতে এম চরিত্রে অভিনয় করে মিলারের দাদা বার্নাড লি বেশ জনপ্রিয় হয়েছিলেন। মিলার একবার বলেছিলেন, ছোটবেলায় তার বোনের সাথে টেলিভিশন কেন্দ্রে টপ অফ দ্য পপ্‌স ও ব্লু পিটার নামে দুটো অনুষ্ঠানের নির্মাণ দেখাটা এখন পর্যন্ত তার অন্যতম একটি পছন্দের স্মৃতি। তিনি পড়াশোনা করেছেন কিংসটন আপন এভনের টিফিন স্কুলে, এবং সেখানেই তার প্রথম অভিনয়ের অভিজ্ঞতা হয়। তিনি বিদ্যালয়ের টিফিন সুইং ব্যান্ড-এ কাজ করতেন। ১৭ বছর বয়সে অভিনয়ের টানে মিলার স্কুল ছাড়েন। ২৮ মার্চ, ১৯৯৬ সালে জোলি অভিনেত্রী অ্যাঞ্জেলিনা জোলির সাথে বিবাহবন্ধনে আবদ্ধ হন। আঠারো মাস পর থেকে তারা আলাদা বসবাস করতে শুরু করেন, এবং ৯ ফেব্রুয়ারি, ১৯৯৯ তাদের বিচ্ছেদ ঘটে। ২০০৬ সালে তিনি অভিনেত্রী ও মডেল মিশেল হিক্সের সাথে প্রেম শুরু করেন। জুলাই ২০০৮-এ তারা মালিবুতে বিয়ে করেন, কারণ তারা তাদের প্রথম সন্তানটি আশা করছিলেন। তাদের সন্তান বাস্টার টিমোথি মিলারের জন্ম হয় ক্যালিফোর্নিয়ার লস অ্যাঞ্জেলসে, ৩ ডিসেম্বর, ২০০৮-এ। জন্মের সময় তার ওজন ছিলো ৯ পাউন্ড। মিলারের বর্তমান ও সাবেক স্ত্রী'র জন্মদিন অভিন্ন, ৪ জুন; কিন্তু জন্মসালটি ভিন্ন। মিলার চেলসি ফুটবল ক্লাবের একজন সমর্থক। তিনি একজন ম্যারাথন দৌড়বিদ, এবং প্রায় সময়ই তিনি দাতব্য প্রতিষ্ঠান ম্যানকাপ-কে আর্থিক সহায়তা দেন। ২০০৮ সালের লন্ডন ম্যারাথনে তিনি ৩ ঘণ্টা ১ মিনিট ৪০ সেকেন্ড দৌড়েছিলেন। ২০০৬ সালে তিনি ম্যারাথন ডেস স্যাবেল্‌স-এ দৌড়ানোর জন্য চুক্তিপত্রে স্বাক্ষর করেছিলেন, কিন্তু টেলিভিশন ধারাবাহিক স্মিথ-এর সাথে এক চুক্তিপত্রের বাধার দরূণ তিনি দৌড়ানো বাদ দিতে হয়। অবশেষে তিন পর্ব চলার পর টিভি ধারাবাহিকটির সাথে মিলারের চুক্তিটি বাতিল হয়ে যায়। "English Actor Jonny Lee Miller Has Become A Citizen Of The U.s."। contactmusic.com। Contactmusic.com Ltd। ২০১৫-০৪-২৮। সংগ্রহের তারিখ ১৮ সেপ্টেম্বর ২০১৮।  Jonny Lee Miller Biography (1972-) "'Do you wanna be in my gang' from The Telegraph", JonnyLeeMiller.co.uk "Jonny Lee Miller", The New York Times, accessed 28 June 2008 "Johnny Lee Miller" ওয়েব্যাক মেশিনে আর্কাইভকৃত ১৫ মার্চ ২০০৭ তারিখে, Star Bios, Tribute.ca Jonny Lee Miller: interview, The Daily Telegraph, 3 October, 2009 "Notting Hill TV" ওয়েব্যাক মেশিনে আর্কাইভকৃত ১৬ অক্টোবর ২০০৭ তারিখে, mynottinghill.co.uk "Chelsea Celebrity Supporters"[স্থায়ীভাবে অকার্যকর সংযোগ], Chelsea FC ইন্টারনেট মুভি ডেটাবেজে জনি লি মিলার (ইংরেজি)
হ্যারি উইঙ্কস

হ্যারি বিলি উইঙ্কস (ইংরেজি: Harry Winks; জন্ম: ২ ফেব্রুয়ারি ১৯৯৬; হ্যারি উইঙ্কস নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব টটেনহ্যাম হটস্পার এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন। ২০০২–০৩ মৌসুমে, ইংরেজ ফুটবল ক্লাব টটেনহ্যাম হটস্পার অনূর্ধ্ব-২৩ এবং একাডেমির হয়ে খেলার মাধ্যমে উইঙ্কস ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই ফুটবল খেলায় বিকশিত হয়েছেন। ২০১৪–১৫ মৌসুমে, তিনি অনূর্ধ্ব-২৩ এবং একাডেমি হতে উত্তীর্ণ হয়ে টটেনহ্যাম হটস্পারের মূল দলে যোগদান করেছেন। "Winks: Player"। BDFutbol। সংগ্রহের তারিখ ১৬ মে ২০২০।  "Harry Winks: Overview"। ESPN। সংগ্রহের তারিখ ১৬ মে ২০২০।  "Harry Winks: Overview"। Premier League। সংগ্রহের তারিখ ১৬ মে ২০২০।  উইকিমিডিয়া কমন্সে হ্যারি উইঙ্কস সংক্রান্ত মিডিয়া রয়েছে। টটেনহ্যাম হটস্পারের প্রাতিষ্ঠানিক ওয়েবসাইটে হ্যারি উইঙ্কস (ইংরেজি) ফুটবল অ্যাসোসিয়েশনের প্রাতিষ্ঠানিক ওয়েবসাইটে হ্যারি উইঙ্কস (ইংরেজি) সকারওয়েতে হ্যারি উইঙ্কস (ইংরেজি) সকারবেসে হ্যারি উইঙ্কস (ইংরেজি)